કાંગારું ટીમ સામે સ્પિન ડિપાર્ટમેન્ટમાં આર. અશ્વિન, રવીન્દ્ર જાડેજાનું સ્થાન નક્કી છે, પરંતુ અમિત મિશ્રા ઈજાગ્રસ્ત થતાં હાલ બાંગ્લાદેશ સામેની ટેસ્ટમાં ચાઇનામેન કુલદીપ યાદવને ટીમમાં સામેલ કરવામાં આવ્યો છે. હવે કુલદીપ અને જયંત યાદવ વચ્ચે સ્પર્ધા થઈ શકે છે. જયંતે ઈંગ્લેન્ડ સામે શાનદાર પ્રદર્શન કરીને બધાંને પ્રભાવિત કર્યાં હતાં. બોલ અને બેટ-બંનેથી જયંત અસરકારક સાબિત થયો હતો, જ્યારે કુલદીપનું ટીમમાં હોવું કોહલીના પ્લાન પર નિર્ભર કરે છે. જો કોહલી છ બેટ્સમેન સાથે મેદાનમાં ઊતરે તો સ્પિનર્સમાં કોને મહત્ત્વ મળશે તેનો અંદાજ લગાવવો બહુ મુશ્કેલ નથી.